**ΤΕΑΠΗ – ΕΚΠΑ**

Ακαδημαϊκό έτος 2023-2024 εαρινό εξάμηνο

ΟΜΑΔΙΚΗ ΕΡΓΑΣΙΑ στην πρακτική άσκηση

**Θεατροπαιδαγωγικές πρακτικές στο νηπιαγωγείο**

Η εργασία σας θα αποτυπώσει το πώς τα παιδιά στην τάξη παρέμβασής σας συμμετείχαν και ανταποκρίθηκαν στις δραστηριότητες θεάτρου/δράματος, τόσον όσον αφορά στην παιδαγωγική πράξη όσο και στις τρεις βασικές διαδικασίες του θεάτρου/δράματος, τη δημιουργία, την παρουσίαση, την ανταπόκριση.

**Βασικά στοιχεία για τη δόμηση της εργασίας**

Η εργασία είναι ομαδική θα παραδοθεί ηλεκτρονικά με τη δομή και τη μορφή που περιγράφεται πιο κάτω:

Το κείμενο πρέπει να σταλεί σε αρχείο word (doc ή docx), να έχει πλήρη στοίχιση, γράμματα Calibri, 11, μονό διάστιχο και με την εξής σειρά: τίτλος (σε Bold γραμματοσειρά, ονόματα συγγραφεων) αλφαβητικά (με βάση το επώνυμο αλλά πρώτα να γραφτεί το όνομα) , περίληψη (έως 150 λέξεις), λέξεις κλειδιά (3-5), κείμενο 3000 (έως 3500) λέξεις (χωρίς τη βιβλιογραφία), τίτλοι μέσα στο κείμενο σε αριστερή στοίχιση και με διαδοχική αρίθμηση σε Bold, βιβλιογραφία (ΑPAstyle, https://www.sbs-studies.gr/apa-7th-edition)

Μην παραλείψετε το Παράρτημα.

Ακολουθείτε την δομή: Περίληψη, Λέξεις κλειδία, εισαγωγή, θεωρητικό υπόβαθρο, μεθοδολογία, ανάλυση δεδομένων, συζήτηση, βιβλιογραφία.

**Περίληψη:** Συνοψίζει όλη την εργασία σας. Πληροφορίες, το κεντρικό ερώτημα, ποιος είναι ο στόχος, τι θέλουμε να πούμε στην εργασία μας, τι έδειξαν τα αποτελέσματα (περίπου 150 λέξεις)

**Λέξεις κλειδιά:** 3-5 πολύ βασικοί όροι στο κείμενο. (Για παράδειγμα αν ήταν σε μια βιβλιοθήκη η εργασία σας ποιες θα ήταν οι λέξεις που θα έδιναν τη δυνατότητα σε κάποιον να βρει αυτό που θέλει)

**Εισαγωγή:** Εισάγει το θέμα, γιατί πραγματοποιήθηκε η μελέτη, εξηγεί το στόχο περιγράφει σύντομα τη δουλειά σας. Τελειώνετε με ερωτήματα ή με τον σκοπό.

**Θεωρητικό υπόβαθρο**

Υποθέσεις, γενική προβληματική για την σχέση των παιδιών προσχολικής ηλικίας με τις δραστηριότητες θεάτρου/δράματος με αφορμή ένα ερέθισμα (την ιστορία που επιλέξατε)

Στηριχτείτε σε παιδαγωγικές, κοινωνικές θεωρίες.

**Μεθοδολογία**

Τι έγινε, πώς έγινε, σε ποιους; Δεδομένα, συμμετέχοντες , διαδικασία συλλογής δεδομένων, εργαλεία. Τόπος, χρόνος, ηθικά ζητήματα (πχ άδεια..)

Περιγράφετε τα βήματα που κάνατε για να μαζέψετε το υλικό της ανάλυσής σας. (σημειώσεις, ηχογραφήσεις, βιντεοσκόπηση).

**Ανάλυση των δεδομένων-αποτελέσματα**

Ακολουθείτε την πρακτική της ποιοτικής έρευνας, το πώς και όχι το πόσες φορές συμβαίνουν. Τι βρήκατε; Αποτελέσματα και πώς σχετίζονται με την θεωρία σας.

Να αξιοποιήσετε όλο το υλικό σας και τα εργαλεία, ημερολόγια, πίνακες, σημειώσεις, αναστοχασμούς στην δράση και τα σημεία κλειδιά (Aha moments) για να οδηγηθείτε σε συμπεράσματα στην επόμενη ενότητα.

Σε αυτό το σημείο μην κάνετε ερμηνείες.

Η ανάλυση των δεδομένων θα γίνει σε σχέση με τα παρακάτω:

α. Συμμετοχή σε δραστηριότητες γνωριμίας, επικοινωνίας, συνεργασίας

β. Συμμετοχή στις διαδικασίες δημιουργίας

γ. Συμμετοχή σε δραστηριότητες παρουσίασης

δ. Συμμετοχή σε δραστηριότητες ανταπόκρισης (αναστοχασμοί κατά τη διάρκεια και στο τέλος της παρέμβασης)

*Συμβουλευτείτε το power point στο e-class αρχείο ΕΦΑΡΜΟΓΗ – ΣΥΛΛΟΓΗ ΔΕΔΟΜΕΝΩΝ**και την παρακάτω ενότητα:* ***Οδηγός σας στην ανάπτυξη της εργασίας, βοηθητικές επισημάνσεις***

*Τα στοιχεία τα αντλείτε από το ημερολόγιο και τα άλλα εργαλεία σας. Η καταγραφή τι κάνατε εσείς, τι τα παιδιά θα βοηθήσει να κωδικοποιήσετε και να κατηγοριοποιήσετε το υλικό σας*.

**Συζήτηση-Συμπεράσματα**

Σχολιάζετε τα ευρήματά σας. Συζητάτε τα αποτελέσματα σε σχέση με τον σκοπό σας.

Αντλείτε από τον αναστοχασμό και αναφέρεστε σε αυτόν (κατά τη δράση -reflection in action και πάνω στην δράση -reflection on action) ερμηνεύοντας.

Ολοκληρώνετε με ανακεφαλαίωση και προτάσεις

**Βιβλιογραφία**

APA style , παράδειγμα:

Λενακάκης, Α., Παρούση, Α. (2019). *Η τέχνη του Κουκλοθεάτρου στην Εκπαίδευση*. Αθήνα: Gutenberg.

Πανελλήνιο Δίκτυο για το Θέατρο στην Εκπαίδευση (2010). Η Ευρωπαϊκή Διακήρυξη για το Θέατρο/Δράμα στην Εκπαίδευση*.* *Εκπαίδευση & Θέατρο*, τ. 12, 75-76.\

Αναφερθείτε στην βιβλιογραφία θεάτρου στην εκπαίδευση αλλά και σε παιδαγωγικές κοινωνικές θεωρίες που γνωρίζετε. Πρέπει να έχετε κάνει τη σχετική αναφορά στο κείμενό σας (π.χ. Παρούση & Λενακάκης , 2019)

**ΠΑΡΑΡΤΗΜΑ Α**

Επισυνάψτε στο παράρτημα τον σχεδιασμό σας στον οποίο περιλαμβάνετε:

1. Τα ερωτήματά που καθοδήγησαν τον σχεδιασμό σας, τους συγκεκριμένους στόχους που επιδιώκετε να πετύχετε και οι οποίοι σχετίζονται με το θέμα,

2. την περιγραφή των δραστηριοτήτων και τον τρόπο με τον οποίο την παρουσιάσατε στα παιδιά (οδηγίες),

3. τα ερωτήματα που επιλέγετε να απευθύνετε στα παιδιά πριν ή κατά την διάρκεια ή μετά την εφαρμογή κάποιας τεχνικής , όπου κρίνεται απαραίτητο

4. τους ρόλους που θα πάρει καθένας στην δραστηριότητα (δάσκαλος, παιδιά).

*Για την τεχνική Δάσκαλος σε Ρόλο να αναφερθείτε, ειδικότερα, στα στοιχεία του ρόλου (στάση, κύρος, λειτουργία)*

**ΠΑΡΑΡΤΗΜΑ Β**

Το υλικό σας πίνακες, σχέδια, φωτογραφίες, απομαγνητοφωνήσεις μπαίνει στο τέλος του κειμένου σας σε παράρτημα.

*Οι πίνακες θα σας βοηθήσουν να κατηγοριοποιήσετε το υλικό σας. Στην εργασία σας να συμπεριλάβετε στο παράρτημα* ***κάποια ενδεικτικά παραδείγματα*** *καταγραφής στον πίνακα βάσει της οποίας κάνατε την ανάλυσή σας.*

***Οδηγός σας στην ανάπτυξη της εργασίας, βοηθητικές επισημάνσεις***

**Στην εργασία σας θα σας βοηθήσει να θέσετε ερωτήματα που :**

**Α) αφορούν τον εαυτό σας και την δράση σας**

-Τι παρατηρήσατε κατά τον σχεδιασμό και σε τι σας βοήθησε να αλλάξετε τον τρόπο που σκεφτόσασταν

-Τι μάθατε, τι κερδίσατε

-Τί παρατηρήσατε για τον τρόπο που δύναστε να λειτουργήσετε ως παιδαγωγοί

-Τι παρατηρήσατε για τον τρόπο συνεργασίας

**Β) αφορούν την αποτελεσματικότητα στα παιδιά**

**Β1) σε σχέση με τη θεατρική δραστηριότητα**

(Τα κριτήρια σχετίζονται με την πρόοδο των μαθητών σε 3 δραστηριότητες δράματος τη *δημιουργία, την παρουσίαση*, *την ανταπόκριση* σύμφωνα με το Drama in Schools που αποτελεί τον οδηγό διδασκαλίας στο Βρετανικό εκπαιδευτικό σύστημα και την παρουσίαση μιας εκ των συγγραφέων του βιβλίου την Marigold Ashwell -αναφέρονται στο e-class)

**α. δημιουργία**

Εξετάζεται το κατά πόσο τα παιδιά:

-Ακούν ιστορίες, μέσα από θεατρικές φόρμες εξερευνούν και εκφράζουν ιδέες

-Αντιλαμβάνονται χαρακτήρες, ανταποκρίνονται στον δάσκαλο σε ρόλο;

-Χρησιμοποιούν μια σειρά δεξιότητες, τεχνικές, θεατρικές μορφές, συμβάσεις για να εκφράσουν ιδέες και συναισθήματα;

-Χρησιμοποιούν απλά αντικείμενα

-Χρησιμοποιούν την φαντασία τους και δουλεύουν μαζί με άλλους

-Συγκεντρώνονται, ακούν τις οδηγίες συνεργάζονται με άλλα παιδιά σε δυάδες ή ομάδες

**β. παρουσίαση- performing**

-Παίρνουν μέρος σε μια μικρή θεατρική πράξη μαζί με άλλους

-Υιοθετούν έναν ρόλο και απαντούν σε ρόλο

-Χρησιμοποιούν τον χώρο τον τόπο την κίνηση με φαντασία

**γ. Ανταπόκριση**

-Εκφράζουν και περιγράφουν τα συναισθήματά τους σχετικά με μια θεατρική δραστηριότητα ή παρουσίαση

-Καταλαβαίνουν συγκεκριμένες στιγμές και γιατί χρησιμοποίησαν άλλη φωνή ή κίνηση ανάλογα με την περίπτωση

-Αναγνωρίζουν την δουλειά των άλλων παιδιών που εκφράζεται με θεατρική μορφή

-Κάνουν συσχετισμούς ανάμεσα σε θεατρική ιστορία, δρώμενο δραστηριότητα σε σχέση με θέματα από την δική τους πραγματικότητα

**Β2) σε σχέση με την παιδαγωγική πράξη**

**δεξιότητες και γνώσεις** (γνώσεις με βάση τους στόχους που θέσατε)

- συνεργασία και επικοινωνία με τα άλλα παιδιά

- συνεργασία με την εκπαιδευτικό,

- μπαίνουν στη θέση του άλλου

- ακολουθούν τις οδηγίες

- παίρνουν πρωτοβουλίες (ατομικές ευκαιρίες για μάθηση)

- ανταποκρίνονται σε ερωτήσεις

- σχολιάζουν, να αντιλαμβάνονται θέματα που παρουσιάζουμε, να αναπτύσσουν τις δικές τους ιδέες

***Γενικά έχετε υπόψη σας***

Εξετάζετε κάθε δραστηριότητα ή ενότητα δραστηριοτήτων και βλέπετε τι αποτέλεσμα έφερε. Μπορεί να εντοπίσετε κατηγορίες;

Πχ. όταν κάναμε αυτές τις δραστηριότητες είχαμε τη συγκεκριμένη αντίδραση (ποια);

Μετά την κατηγοριοποίηση θα έχετε την δική σας θεώρηση ότι αυτού τους είδους η παρέμβαση δημιουργεί συγκεκριμένες αντιδράσεις.

Αν για κάποια παιδιά δεν δημιουργεί αυτές τις αντιδράσεις μπορείτε να διατυπώσετε τι κάνατε για να μπορεί να συμβεί αυτό.

Αν σε κάποιες περιπτώσεις δεν πέτυχε η δραστηριότητα από πού συμπεράνατε ότι δεν πέτυχε; Γιατί πιστεύετε ότι δεν πέτυχε;

**ΠΡΟΤΥΠΟ ΠΙΝΑΚΩΝ ΚΑΤΑΓΡΑΦΗΣ**

**Α. Διαδικασία συμμετοχής σε δραστηριότητες που σχετίζονται με την παιδαγωγική πράξη συνεργασία, επικοινωνία, παιχνίδια**

**Πίνακας Α1. Δραστηριότητες γνωριμίας**

|  |  |  |  |  |
| --- | --- | --- | --- | --- |
| **Ημερ/νία** | **Περιγραφή παρέμβασης**  **(δραστηριότητα)** | **Συμμετοχή παιδιών**  **(Παιδί α. Παιδί β.)** | **Αποτέλεσμα** | **Σχόλια** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Πίνακας Α2. Δραστηριότητες συνεργασίας – επικοινωνίας**

|  |  |  |  |  |
| --- | --- | --- | --- | --- |
| **Ημερ/νία** | **Περιγραφή παρέμβασης**  **(δραστηριότητα)** | **Συμμετοχή παιδιών**  **(Παιδί α. Παιδί β.)** | **Αποτέλεσμα** | **Σχόλια** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Β. Διαδικασία συμμετοχής στο θεατρικό γεγονός**

**Πίνακας Β1. Διαδικασία όπου τα παιδιά δημιουργούν**

|  |  |  |  |  |
| --- | --- | --- | --- | --- |
| **Ημερ/νία** | **Περιγραφή παρέμβασης**  **(δραστηριότητα)** | **Συμμετοχή παιδιών**  **(Παιδί α. Παιδί β. κλπ)** | **Αποτέλεσμα** | **Σχόλια** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Πίνακας Β2. Διαδικασία όπου τα παιδιά παρουσιάζουν**

|  |  |  |  |  |
| --- | --- | --- | --- | --- |
| **Ημερ/νία** | **Περιγραφή παρέμβασης**  **(δραστηριότητα)** | **Συμμετοχή παιδιών**  **(Παιδί α. Παιδί β. κλπ)** | **Αποτέλεσμα** | **Σχόλια** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Πίνακας Β3. Διαδικασία όπου τα παιδιά σχολιάζουν - ανταποκρίνονται στο θεατρικό γεγονός**

|  |  |  |  |  |
| --- | --- | --- | --- | --- |
| **Ημερ/νία** | **Περιγραφή παρέμβασης**  **(δραστηριότητα)** | **Συμμετοχή παιδιών**  **(Παιδί α. Παιδί β.)** | **Αποτέλεσμα** | **Σχόλια** |
|  |  |  |  |  |
|  |  |  |  |  |